A Ð A L F U N D U R 2021

Golfklúbbs Ísafjarðar haldinn á sal Vestra við Ásgeirsgötu á Ísafirði þriðjudaginn 7.desember 2021 kl 20:00.

Mættir voru 13 félagar.

Formaður bauð fundarmenn velkomna og stakk uppá Tryggva Sigtryggsyni sem fundarstjóra og Kristínu Hálfdánsdóttur sem fundarritara. Fundarstjóri tók við stjórn fundarins, spurði um lögmæti boðunar og voru engar athugasemdir við því.

**Dagskrá:**

1. **Skýrsla stjórnar**

Formaður las upp skýrslu stjórnar sem er 8 blaðsíður að lengd.

1. **Ársreikningur liðins árs lagður fram til samþykktar**

Gjaldkeri las upp ársreikninginn.

Rekstur klúbbsins gekk vel á síðastliðnu ári og voru tekjur umfram gjöld fyrir fjármagnsliði kr.7.892.064.- og handbært fé í árslok kr.11.587.428.-

Fjárfest var í nýjum tækjum fyrir 4.8m á árinu, varmadæla fyrir golfskálann kostaði 1.8m og endurbætur á golfvellinum kostuðu 0.4m.

Golfklúbbur Ísafjarðar skuldar engin langtímalán.

Reikningar voru samþykktir samhljóða.

1. **Tillaga stjórnar um árgjöld 2021**

Tillaga stjórnar um að árgjöld verði kr. 52.000 og skápaleiga kr. 14.000, óbreytt frá fyrra ári.

1. **Fjárhagsáætlun 2021**

Gjaldkeri fór yfir áætlunina sem gerir ráð fyrir sjóðstöðu kr. 7.947.445 30.september 2022., tekjur umfram gjöld fyrir fjármagnsliði kr. 4.510.000.

Hann telur áætlunina varfærna í ljósi aðstæðna. Gert er ráð fyrir 3m í uppbyggingu golfvallarins, 2m í endurbætur á golfskálanum og 4.5m í kaup og tækjum.

Áætlunin var samþykkt.

1. **Kosningar stjórnar og skoðunarmanna**

Fundarstjóri las upp tillögu uppstillinganefndar að stjórn og varastjórn:

Tillaga nefndarinnar er:

Formaður Gunnar Þórðarson.

Hann var samþykktur

Meðstjórnendur, kosnir til tveggja ára:

Guðjón Helgi Ólafsson, Jóhann Birkir Helgason og Hrafn Guðlaugsson.

Þeir eru samþykktir.

Varastjórn:

Þórunn Snorradóttir, Friðbjörn Gauti Friðriksson og Andrea Gylfadóttir.

Þau voru samþykkt.

Skoðunarmenn: Baldur Geirmundsson og Jens Andrés Guðmundsson

Þeir voru samþykktir.

Fyrir eru í stjórn, kosin til tveggja ára á síðasta aðalfundi:

Kristín Hálfdánsdóttir, Kristján Ásgeirsson og Guðni Ó Guðnason.

Fundarstjóri þakkaði uppstillinganefndinni fyrir vel unnin störf.

1. **Önnur mál**.
2. Anna G Sigurðardóttir spurðist fyrir um geymslu fyrir vélar klúbbsins, rætt hefur verið um að löngu sé tímabært að kaupa eina slíka, og er enn í umræðunni.
3. Baldur Ingi spurðist fyrir um endurbætur á bílastæðinu við golfskálann, ljóst er að það þarf að laga. Rætt var um að láta keyra möl í stæðið í vor, malbikun er ekki inni í myndinni að svo stöddu.
4. Formaður mótanefndar afhenti sigurvegara í fyrsta holumóti Golfklúbbs Ísfjarðar **Bjarka Bjarnasyni** veglegan farandbikar.

Skálameistari karla er **Baldur Ingi Jónasson** og var honum veittur bikar.

Skálameistari kvenna er **Ásdís Pálsdóttir** og var henni veittur bikar.

Fleira ekki gert, fundi slitið kl 21.12

Kristín Hálfdánsdóttir.

Ritari Golfklúbbs Ísafjarðar.